Aqlaureyon
Aqlaureyon — Yunanıstanın Afina şəhərində yerləşən qədim ziyarətgah. Çar Kekropsun qızı və Erisixton, Pandrosa və Hersanın bacısı olan mifoloji fiqur Aqlauraya həsr olunmuşdu. Ziyarətgahın şəhəri işğaldan qorumaq üçün Aqlauranın özünü qurban verdiyi yer olduğuna inanılırdı. Aqlaureyonun dəqiq yeri qeyri-müəyyəndir, lakin onun Akropolun şimal yamacında yerləşdiyi güman edilir. Aqlaureyon ziyarətgahında hər il festival keçirilirdi. Mütəxəssislərin ehtimallarına görə, bu mərasimdə yetkinlik yaşına çatmış yeniyetmələr Efeblər andının bir hissəsi olaraq vətənlərini müdafiə etməyə və qanunlara hörmətlə yanaşacaqlarına and içirdilər..